KOMISSION PÄÄTÖS,

annettu 21 päivänä toukokuuta 2013,

ekologisista arviointiperusteista EU-ympäristömerkin myöntämiseksi vesijohtokalusteille

(tiedoksiannettu numerolla C(2013) 2826)

(ETA:n kannalta merkityksellinen teksti)

(2013/250/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,

on kuullut Euroopan unionin ympäristömerkintälautakuntaa,

sekä katsoo seuraavaa:

Asetuksen (EY) N:o 66/2010 mukaan EU:n ympäristömerkki voidaan myöntää tuotteille, joilla on koko elinkaarensa aikana vähemmän haitallisia vaikutuksia ympäristöön.

ON HYVÄKSYNYT TÄMÄN PÄÄTÖKSEN:

1 artikla

1. Tuoteryhmään ”vesijohtokalusteet” kuuluvat: kotitaloushanat, suihkupäät ja suihkut, joita käytetään pääasiassa veden johtamiseksi henkilökohtaisen hygienian hoitoa, siivousta, ruoanlaittoa ja juomavettä varten, myös kun ne on saatettu markkinoille muuta kuin kotitalouskäyttöä varten.

2. Seuraavat tuotteet eivät kuulu tuoteryhmään ”vesijohtokalusteet”:

2 artikla

Tässä päätöksessä tarkoitetaan

3 artikla

Asetuksen (EY) N:o 66/2010 mukaisen EU-ympäristömerkin saadakseen tuotteen on kuuluttava tämän päätöksen 1 artiklassa määriteltyyn tuoteryhmään ”vesijohtokalusteet” ja oltava tämän päätöksen liitteessä esitettyjen arviointiperusteiden sekä niihin liittyvien arviointi- ja todentamisvaatimusten mukainen.

4 artikla

Liitteessä vahvistetut arviointiperusteet ja niihin liittyvät arviointi- ja todentamisperusteet ovat voimassa neljä vuotta tämän päätöksen antamisesta.

5 artikla

Hallinnollisia tarkoituksia varten tuoteryhmälle ”vesijohtokalusteet” annetaan tunnusnumero ”x”.

6 artikla

Tämä päätös on osoitettu kaikille jäsenvaltioille.

(1) EUVL L 27, 30.1.2010, s. 1.

LIITE

EU-YMPÄRISTÖMERKIN ARVIOINTIPERUSTEET SEKÄ NIIHIN LIITTYVÄT ARVIOINTI- JA TODENTAMISVAATIMUKSET

Arviointiperusteet EU-ympäristömerkin myöntämiseksi vesijohtokalusteille:

1. Veden kulutus ja siihen liittyvä energiansäästö

2. Materiaalit, jotka joutuvat kosketuksiin juomaveden kanssa

3. Kielletyt tai rajoitetut aineet ja seokset

4. Tuotteen laatu ja kestoikä

5. Pakkaus

6. Käyttäjätiedot

7. EU-ympäristömerkissä olevat tiedot

Erityiset arviointi- ja todentamisvaatimukset ilmoitetaan kunkin arviointiperusteen yhteydessä.

Kun hakijan edellytetään esittävän vakuutuksia, asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tai tämän tavarantoimittajalta.

Testit on mahdollisuuksien mukaan suoritettava laboratorioissa, jotka täyttävät EN ISO 17025 (1) -standardissa esitetyt yleiset vaatimukset tai vastaavat vaatimukset.

Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Edellytyksenä on, että tuote täyttää kaikki asiaa koskevat oikeudelliset vaatimukset siinä maassa (niissä maissa), jossa (joissa) tuote on tarkoitus saattaa markkinoille. Hakijan on vakuutettava, että tuote on tämän vaatimuksen mukainen.

Arviointiperuste 1. Veden kulutus ja siihen liittyvä energiansäästö

a) Suurin saatava enimmäisvirtaama

Vedenpaineesta riippumatta vesijohtokalusteesta saatava suurin enimmäisvirtaama ei saa ylittää taulukossa 1 esitettyjä arvoja.

Taulukko 1

”Vesijohtokalusteista” saatavat suurimmat enimmäisvirtaamat

Tuoteryhmän alaryhmä Veden virtaama (l/min) Keittiöhanat ei virtausrajoitinta 6,0 virtausrajoitin (2) 8,0 Allashanat ei virtausrajoitinta 6,0 virtausrajoitin (2) 8,0 Suihkupäät ja suihkut (3) 8,0

Arviointi ja todentaminen: Hakijan on vakuutettava, että tuote on tämän vaatimuksen mukainen ja ilmoitettava merkintämenettelyyn toimitetusta tuotteesta saatava suurin enimmäisvirtaama (l/min) ja kyseessä olevalle tuotteella sitä koskevassa EN-standardissa ilmoitettu testimenettelyn mukaisesti suoritettujen testien tulokset (ks. taulukko 2). Testit olisi suoritettava 1,5; 3.0 ja 4,5 baarin (± 0,2 baaria) paineessa sellaisten tuotteiden osalta, joiden vakuutetaan soveltuvan suurpainelaitteisiin (yleensä 1,0–5,0 baaria) tai 0,2, 0,3 ja 0,5 baarin (± 0,02 baaria) paineessa sellaisten tuotteiden osalta, joiden vakuutetaan soveltuvan pienpainelaitteisiin (yleensä 0,1–0,5 baaria). Kolmen mittauksen keskiarvo ei saa ylittää taulukossa 1 ilmoitettuja suurimpia enimmäisvirtaama-arvoja. Pystyhanojen ja erillisillä juoksuputkilla varustettujen keittiöhanojen osalta virtaaman on oltava kahden virtaaman summa, eli sekä kylmä- että kuumavesihanasta altaaseen tuleva virtaama yhteensä. Lisäksi sellaisten tuotteiden osalta, joissa on vaihtoehtona säästöasetus (esimerkiksi virtausrajoitin), on toimitettava kuvaus laitteesta (sen tärkeimmät tekniset parametrit, asennus-, määrittely- ja käyttöohjeet).

Taulukko 2

Tuoteryhmää ”vesijohtokalusteet” koskevat EN-standardit

Numero Otsikko EN 200 Sanitary tapware. Single taps and combination of taps for water supply systems of type 1 and type 2 – General technical specification EN 816 Sanitary tapware. Automatic shut-off valves (PN10) EN 817 Sanitary tapware. Mechanical mixing valves (PN10) – General technical specifications EN 1111 Sanitary tapware. Thermostatic mixing valves (PN10) – General technical specification EN 1112 Sanitary tapware. Shower outlets for sanitary tapware for water supply systems type 1 and type 2 – General technical specification EN 1286 Sanitary tapware. Low pressure mechanical mixing valves. General technical specification EN 1287 Sanitary tapware. Low pressure thermostatic mixing valves. General technical specifications EN 15091 Sanitary tapware. Electronic opening and closing sanitary tapware EN 248 Sanitary tapware. General specification for electrodeposited coatings of Ni-Cr EN 60335-1 Household and Similar Electrical Appliances EN 60335-2-35 Household and Similar Electrical Appliances, Safety, Particular Requirements for Instantaneous Water heaters

b) Pienin saatava enimmäisvirtaama

Vedenpaineesta riippumatta vesijohtokalusteesta saatava pienin enimmäisvirtaama ei saa alittaa taulukossa 3 esitettyjä arvoja.

Taulukko 3

”Vesijohtokalusteista saatavat pienimmät enimmäisvirtaamat”

Tuoteryhmän alaryhmä Virtausnopeus (l/min) Keittiöhanat 2,0 Allashanat 2,0 Suihkut ja suihkupäät 4,5 Sähkö- ja pienpainesuihkut (4) 3,0

Vedenpaineesta riippumatta sähköllä toimivien suihkujen osalta pienin saatava enimmäisvirtaama ei saa olla alhaisempi kuin 3 l/min.

Arviointi ja todentaminen: Hakijan on vakuutettava, että tuote on tämän vaatimuksen mukainen ja ilmoitettava merkintämenettelyyn toimitetusta tuotteesta saatava pienin enimmäisvirtaama ja kyseessä olevalle tuotteella sitä koskevassa EN-standardissa ilmoitettu testimenettelyn mukaisesti suoritettujen testien tulokset (ks. taulukko 2). Testit olisi suoritettava 1,5, 3,0 ja 4,5 baarin (± 0,2 baaria) paineessa sellaisten tuotteiden osalta, joiden vakuutetaan soveltuvan suurpainelaitteisiin (yleensä 1,0–5,0 baaria) tai 0,2, 0,3 ja 0,5 baarin (± 0,02 baaria) paineessa sellaisten tuotteiden osalta, joiden vakuutetaan soveltuvan pienpainelaitteisiin (yleensä 0,1–0,5 baaria). Kolmen mittauksen keskiarvo ei saa olla alhaisempi kuin taulukossa 3 ilmoitetut pienimmän enimmäisvirtaaman arvot. Pystyhanojen ja erillisellä juoksuputkella varustettujen keittiöhanojen osalta virtaaman on oltava kahden virtaaman summa, eli sekä kylmä- että kuumavesihanasta altaaseen tuleva virtaama yhteensä.

c) Lämpötilan säätäminen

Vesijohtokalusteet on varustettava edistyneellä laitteella tai teknisellä ratkaisulla, jonka avulla loppukäyttäjä voi säätää lämpötilaa ja/tai kuumaa vettä esimerkiksi rajoittamalla veden lämpötilaa tai kuuman veden tuloa tai säätämällä termostaattia.

Ratkaisulla on erityisesti mahdollistettava, että käyttäjä voi hallita vesihanasta tai suihkusta tulevan veden lämpötilaa tarkasti riippumatta lämmitysjärjestelmästä, johon se on kytketty. Mahdolliset ratkaisut voivat sisältää esimerkiksi kuuman veden rajoittimen, kylmän veden tulon keskiasennossa ja/tai termostaattisen sekoitusventtiilin.

Sellaisten vesijohtokalusteiden, jotka on suunniteltu yhdistettäväksi vesijohtoon, jossa kulkevan veden lämpötilaa jo säädellään, ja suihkupäiden ei tarvitse olla tämän arviointiperusteen mukaisia.

Arviointi ja todentaminen: hakijan on toimivaltaiselle viranomaiselle toimittamassaan hakemuksessa vakuutettava, että tuote on arviointiperusteen mukainen, ja toimitettava kuvaus tuotteessa käytettävästä tekniikasta tai laitteesta. Jos vesijohdosta tulevan veden lämpötilaa jo säädellään, hakijan on selitettävä, minkä erityisen teknisen ominaisuuden perusteella vesijohtokaluste soveltuu asennettavaksi tällaiseen järjestelmään.

d) Ajastus

Tätä arviointiperustetta sovelletaan vesijohtokalusteisiin, joita myydään tai markkinoidaan yhdessä ajastinlaitteiden kanssa. (Ajastinlaitteet pysäyttävät vedentulon tietyn ajan jälkeen, jos niitä ei käytetä; esimerkiksi sensorit, jotka pysäyttävät vedentulon käyttäjän poistuttua sensorin toiminta-alueelta, tai tietyn ajan kuluttua, kuten esimerkiksi aikarajoittimet, jotka pysäyttävät vedentulon enimmäisajan kuluttua).

Ajastimilla varustettujen vesijohtokalusteiden pisin ennalta asetettu toiminta-aika ei saa ylittää hanojen osalta 15 sekuntia ja suihkujen osalta 35 sekuntia. Tuote on kuitenkin suunniteltava niin, että asentaja voi säätää vedentulon kestoa tuotteen aiotun käyttötarkoituksen mukaan.

Sensoreilla varustettujen vesijohtokalusteiden osalta käytön jälkeisen veden tulon sulkemisen viive ei saa ylittää vesihanojen osalta yhtä sekuntia ja suihkujen osalta kolmea sekuntia. Lisäksi sensoreilla varustetuilla vesijohtokalusteilla on oltava sisäänrakennettu ”tekninen turvallisuusominaisuus”, jonka ennalta asetettu sulkeutumisaika on enintään kaksi minuuttia onnettomuuksien estämiseksi ja jotta hanoista ja suihkuista ei valuisi jatkuvasti vettä, kun ne eivät ole käytössä.

Arviointi ja todentaminen: Tuote tai järjestelmä on testattava määrätyllä paineella (suurpaineventtiileille 3,0 baaria (± 0,2 baaria) tai matalapaineventtiileille 0,5 baaria (± 0,02 baaria) sen todentamiseksi, että ajastin sulkee vedentulon enintään 10 prosentin poikkeamalla hakijan ilmoittamaan aikaan. Hakijan on vakuutettava, että tuote on arviointiperusteen mukainen ja ilmoitettava käytetty ratkaisu (ennalta asetettu virtaama-aika ajastimien osalta ja sulkeutumisajan viive käytön jälkeen sensorien osalta) ja toimitettava toimivaltaiselle viranomaiselle osana hakemusta tulokset testistä, joka on suoritettu standardin EN 15091 (eletronic opening and closing sanitary tapware) tai standardin EN 816 (automatic shut-off valves) mukaisesti.

Arviointiperuste 2. Materiaalit, jotka joutuvat kosketuksiin juomaveden kanssa

Juomaveden kanssa kosketuksiin joutuvien materiaalien kemialliset ja hygieeniset ominaisuudet

Juomaveden kanssa kosketuksiin joutuvissa materiaaleissa käytettävistä aineista ja materiaaleista, tai niihin liittyvistä epäpuhtauksista, ei saa päästä ihmisten käyttöön tarkoitettuun veteen yhdisteitä, joiden pitoisuudet ovat suurempia kuin on tarpeen tuotteiden käyttöä varten, eivätkä ne saa heikentää ihmisten terveyden suojelua suoraan tai epäsuorasti (5). Ne eivät saa huonontaa ihmisten käyttöön tarkoitetun veden laatua ulkomuodon, hajun tai maun suhteen. Materiaalit eivät saa niiden häiriötöntä toimintaa koskevissa suositelluissa rajoissa (esimerkiksi taulukossa 2 olevissa asiaa koskevissa EN-standardeissa määrätyt käyttöolosuhteet) muuttua siten, että se vaikuttaisi tuotteen suorituskykyyn. Materiaalit, joiden korroosionkestävyys ei ole riittävä, on suojattava riittävällä tavalla, jotta ne eivät aiheuta riskiä terveydelle.

Arviointi ja todentaminen: Hakijan on vakuutettava, että tuote on arviointiperusteen mukainen ja toimitettava asiaa koskevat asiakirjat tai testitulokset jäljempänä esitetyllä tavalla.

Vesijohtokalusteissa käytettävät metalliset materiaalit, jotka joutuvat kosketuksiin juomaveden kanssa, on lueteltava lisäyksessä olevassa positiiviluettelossa ”Acceptance of Metallic Materials for Products in Contact with Drinking Water”. Hakijan on vakuutettava, että tuote on tämän vaatimuksen mukainen. Jos metallisia materiaaleja ei ole sisällytetty mainittuun positiiviluetteloon, on toimitettava tulokset testistä, joka on tehty lisäyksessä kuvatun kohdan ”Materiaalien lisääminen koostumusluetteloon jonkin materiaaliluokan sisällä” ja standardin EN 15664-1 mukaisesti. Vaihtoehtoisesti näistä metallisista materiaaleista ja/tai tuotteesta on toimitettava kansallisten viranomaisten tai asiasta vastaavien laboratorioiden myöntämä hyväksyntätodistus, jos siinä jäsenvaltiossa, jossa tuote saatetaan markkinoille, on voimassa sitovia kansallisia säännöksiä.

Juomaveden kanssa kosketuksiin joutuvat orgaaniset materiaalit on testattava sen jäsenvaltion asiaa koskevien vaatimusten mukaisesti, jossa tuote saatetaan markkinoille. On toimitettava kansallisten viranomaisten tai asiasta vastaavien laboratorioiden myöntämä todistus tai tarvittaessa testitulokset.

Lisäksi on toimitettava tulokset mikro-organismien kasvua koskevista tutkimuksista sekä veden makua ja tuoksua koskevista arvioista, jos kansalliset säännökset siinä jäsenvaltiossa, jossa tuote saatetaan markkinoille, sitä edellyttävät.

Arviointiperuste 3. Kielletyt tai rajoitetut aineet ja seokset

a) Vaaralliset aineet ja seokset

EU-ympäristömerkistä annetun asetuksen (EY) N:o 66/2010 6 artiklan 6 kohdan mukaisesti tuote tai mikään siitä tehty esine (6) ei saa sisältää aineita, jotka täyttävät jäljempänä täsmennetyt Euroopan parlamentin ja neuvoston asetuksen (EY) N:o 1272/2008 (7) tai neuvoston direktiivin 67/548/ETY (8) mukaiset vaara- tai riskilausekkeet, eikä Euroopan parlamentin ja neuvoston asetuksen (EY) N:o 1907/2006 (9) 57 artiklassa tarkoitettuja aineita. Jäljempänä mainitut vaaralausekkeet viittaavat yleensä aineisiin. Jos aineista ei kuitenkaan saada tietoa, sovelletaan seoksia koskevia luokitussääntöjä.

Vaaralausekeluettelo

Vaaralauseke (10) Riskilauseke (11) H300 Tappavaa nieltynä R28 H301 Myrkyllistä nieltynä R25 H304 Voi olla tappavaa nieltynä ja joutuessaan hengitysteihin R65 H310 Tappavaa joutuessaan iholle R27 H311 Myrkyllistä joutuessaan iholle R24 H330 Tappavaa hengitettynä R23/26 H331 Myrkyllistä hengitettynä R23 H340 Saattaa aiheuttaa perimävaurioita R46 H341 Epäillään aiheuttavan perimävaurioita R68 H350 Saattaa aiheuttaa syöpää R45 H350i Saattaa aiheuttaa syöpää hengitettynä R49 H351 Epäillään aiheuttava syöpää R40 H360F Saattaa heikentää hedelmällisyyttä R60 H360D Voi vaurioittaa sikiötä R61 H360FD Saattaa heikentää hedelmällisyyttä. Voi vaurioittaa sikiötä R60/61/60–61 H360Fd Saattaa heikentää hedelmällisyyttä. Epäillään vaurioittavan sikiötä R60/63 H360Df Voi vaurioittaa sikiötä. Epäillään heikentävän hedelmällisyyttä R61/62 H361f Epäillään heikentävän hedelmällisyyttä R62 H361d Epäillään vaurioittavan sikiötä R63 H361fd Epäillään heikentävän hedelmällisyyttä. Epäillään vaurioittavan sikiötä. R62-63 H362 Saattaa aiheuttaa haittaa rintaruokinnassa oleville lapsille R64 H370 Vahingoittaa elimiä R39/23/24/25/26/27/28 H371 Saattaa vahingoittaa elimiä R68/20/21/22 H372 Vahingoittaa elimiä pitkäaikaisessa tai toistuvassa altistumisessa R48/25/24/23 H373 Saattaa vahingoittaa elimiä pitkäaikaisessa tai toistuvassa altistumisessa R48/20/21/22 H400 Erittäin myrkyllistä vesieliöille R50 H410 Erittäin myrkyllistä vesieliöille, pitkäaikaisia haittavaikutuksia R50-53 H411 Myrkyllistä vesieliöille, pitkäaikaisia haittavaikutuksia R51-53 H412 Haitallista vesieliöille, pitkäaikaisia haittavaikutuksia R52-53 H413 Voi aiheuttaa pitkäaikaisia haittavaikutuksia vesieliöille R53 EUH059 Vaarallista otsonikerrokselle R59 EUH029 Kehittää myrkyllistä kaasua veden kanssa R29 EUH031 Kehittää myrkyllistä kaasua hapon kanssa R31 EUH032 Kehittää erittäin myrkyllistä kaasua hapon kanssa R32 EUH070 Myrkyllistä joutuessaan silmään R39-41

Edellä mainittua vaatimusta ei sovelleta aineisiin tai seoksiin, joiden ominaisuudet muuttuvat prosessoinnin aikana (esimerkiksi ne eivät ole enää biologisesti saatavilla tai ne muuttuvat kemiallisesti siten, että vaaraa ei enää ole).

Pitoisuusrajat sellaisissa aineissa tai seoksissa, joille mahdollisesti osoitetaan tai on jo osoitettu jokin edellä luetelluista vaara- tai riskilausekkeista ja jotka täyttävät kyseiset vaara- tai riskiluokituskriteerit, sekä asetuksen (EY) N:o 1907/2006 57 artiklan a, b tai c alakohdassa tarkoitetut kriteerit täyttävissä aineissa eivät saa ylittää asetuksen (EY) N:o 1272/2008 10 artiklan mukaisesti määritettyjä yleisiä tai erityisiä pitoisuusrajoja. Jos on asetettu erityiset pitoisuusrajat, on sovellettava niitä yleisten pitoisuusrajojen sijaan.

Asetuksen (EY) N:o 1907/2006 57 artiklan d, e tai f alakohdassa säädetyt kriteerit täyttävien aineiden pitoisuusrajat eivät saa ylittää 0,1 painoprosenttia.

Lopputuotetta ei saa merkitä edellä esitettyjen vaaralausekkeiden mukaisesti.

Tästä vaatimuksesta on erityisesti vapautettu seuraavat aineet/ainesosat:

Nikkeli ruostumattomassa teräksessä kaikissa muodoissaan Kaikki vaara- ja riskilausekkeet Juomaveden kanssa kosketuksiin joutuvat vesijohtokalusteiden esineet ja homogeeniset osat, jotka on valmistettu lejeeringeistä, jotka kuuluvat asetuksen (EY) N:o 1272/2008 23 artiklan d alakohdan piiriin ja jotka mainitaan ”Acceptance of metallic materials used for products in contact with drinking water” – Common Approach” B osan mukaisessa luettelossa tai täyttävät kyseiseen luetteloon lisäämisen ehdot lisäyksen mukaisesti. Kaikki vaara- ja riskilausekkeet Nikkeli suojapinnoitekerroksessa (jos nikkeliä ei liukene yli 10 μg/l nikkelikerroksesta tai nikkeliä sisältävästä pinnoitteesta tuotteiden sisäpinnasta, joka on tarkoitettu juomaveden kanssa kosketuksiin), testattu standardin EN 16058 (14) (15) mukaisesti. Kaikki vaara- ja riskilausekkeet Vesijohtokalusteiden elektroniset komponentit, jotka täyttävät direktiivin 2011/65/EU (16) vaatimukset. Kaikki vaara- ja riskilausekkeet

Arviointi ja todentaminen: Hakijan on kunkin esineen tai sen homogeenisen osan osalta esitettävä vakuutus siitä, että tämä arviointiperuste täyttyy, sekä muut asiaan liittyvät asiakirjat, kuten esineen tai sen homogeenisen osan toimittajien allekirjoittamat vakuutukset siitä, että aineita tai materiaaleja ei luokitella mihinkään vaaraluokkaan, joka liittyy edellä mainitussa luettelossa tarkoitettuihin vaaralausekkeisiin asetuksen (EY) N:o 1272/2008 mukaisesti, sikäli kuin tämä voidaan määrittää vähintään niiden tietojen perusteella, jotka täyttävät asetuksen (EY) N:o 1907/2006 liitteessä VII luetellut vaatimukset. Tämän vakuutuksen tueksi on esitettävä yhteenveto tiedoista, jotka koskevat edellä mainitussa luettelossa tarkoitettuihin vaaralausekkeisiin liittyviä olennaisia ominaisuuksia, sillä yksityiskohtaisuuden tasolla, joka täsmennetään asetuksen (EY) N:o 1907/2006 liitteessä II olevassa 10, 11 ja 12 kohdassa (käyttöturvallisuustiedotteiden laatimista koskeva vaatimukset).

Tietoa aineiden sisäisistä ominaisuuksista voidaan tuottaa muilla keinoilla kuin testaamalla, esimerkiksi käyttämällä vaihtoehtoisia menetelmiä, kuten in vitro -menetelmiä, kvantitatiivisia rakenne-aktiivisuusmalleja tai käyttämällä ryhmittelyä tai interpolaatiota asetuksen (EY) N:o 1907/2006 liitteen XI mukaisesti. Tietojen jakamista kannustetaan voimakkaasti.

Annettujen tietojen on liityttävä aineen tai seoksen sellaisiin muotoihin tai fysikaalisiin olomuotoihin, joissa niitä käytetään lopputuotteessa.

Reach-asetuksen (EY) N:o 1907/2006 liitteissä IV ja V lueteltujen, mainitun asetuksen 2 artiklan 7 kohdan a ja b alakohdan mukaisesti rekisteröintivelvoitteista vapautettujen aineiden osalta tällainen vakuutus riittää edellä esitettyjen vaatimusten noudattamiseen.

b) Aineet, jotka on lueteltu asetuksen (EY) N:o 1907/2006 59 artiklan 1 kohdan mukaisesti

Asetuksen (EY) N:o 66/2010 6 artiklan 6 kohdan kiellosta ei myönnetä poikkeuksia aineille, joiden katsotaan olevan erityistä huolta aiheuttavia, jotka on lueteltu asetuksen (EY) N:o 1907/2006 59 artiklassa tarkoitetussa luettelossa ja joita esiintyy seoksissa, aineesta valmistetussa esineessä tai jossakin yhdistelmäesineen homogeenisessä osassa pitoisuutena, joka on suurempi kuin 0,1 prosenttia. Jos pitoisuus on alle 0,1 prosenttia, on sovellettava asetuksen (EY) N:o 1272/2008 10 artiklan mukaisesti määritettyjä erityisiä pitoisuusrajoja.

Arviointi ja todentaminen: Erityistä huolta aiheuttaviksi aineiksi yksilöityjen ja asetuksen (EY) N:o 1907/2006 59 artiklan mukaiseen ehdokasluetteloon sisältyvien aineiden luettelo on saatavilla Euroopan kemikaaliviraston verkkosivulla (17).

Luetteloon on viitattava hakupäivänä. Hakijan on esitettävä vakuutus siitä, että tämä arviointiperuste täyttyy, sekä muut asiaan liittyvät asiakirjat, kuten materiaalitoimittajien allekirjoittamat vakuutukset vaatimusten täyttymisestä ja jäljennökset aineita ja seoksia koskevista käyttöturvallisuustiedotteista asetuksen (EY) N:o 1907/2006 liitteen II mukaisesti aineiden tai seosten osalta. Pitoisuusrajat on eriteltävä käyttöturvallisuustiedotteissa asetuksen (EY) N:o 1907/2006 31 artiklan mukaisesti aineiden ja seosten osalta.

Arviointiperuste 4. Tuotteen laatu ja kestoikä

a) Yleiset vaatimukset

Tuotteen on oltava taulukossa 2 lueteltujen asiaa koskevien EN-standardien yleisten vaatimusten tai vastaavien pakollisten kansallisten säännösten mukainen. Virtaamaa koskevaa vaatimusta ei sovelleta tähän arviointiperusteeseen.

Tuotteen osien puhdistus voi olla tarpeen normaalissa käytössä. Osat olisi voitava puhdistaa käyttämällä yksinkertaisia välineitä tai aineita.

b) Kulutuspinnan kunto ja nikkeli-kromi-pinnoitteen laatu

Metallisella nikkeli-kromi-pinnoitteella pinnoitetun (riippumatta alustamateriaalista) vesijohtokalusteen on oltava standardin EN 248 mukainen.

c) Korjattavuus ja varaosien saatavuus

Tuote on suunniteltava niin, että loppukäyttäjä tai ammattimainen huoltoteknikko voivat tarvittaessa vaihtaa vaihdettavissa olevat osat helposti. Tuotteeseen liitettävässä tuotetiedotteessa on selkeästi ilmoitettava, mitkä osat voidaan vaihtaa. Hakijan on myös toimitettava selkeät ohjeet, joiden avulla loppukäyttäjä tai koulutetut asiantuntijat voivat tarvittaessa tehdä yksinkertaisia korjauksia.

Hakijan on lisäksi varmistettava, että varaosia on saatavilla vähintään seitsemän vuoden ajan tuotannon lopettamisesta.

d) Takuu

Hakijan on annettava korjauksille tai varaosille vähintään neljän vuoden takuu.

Arviointi ja todentaminen: Hakijan on vakuutettava, että tuote on näiden vaatimusten mukainen ja toimitettava toimivaltaiselle viranomaiselle osana hakemusta esimerkit tuotetiedotteesta ja takuuehdoista.

Edellä a ja b kohdan osalta hakijan on lisäksi toimitettava toimivaltaiselle viranomaiselle hakemuksen osana tulokset testeistä, jotka on suoritettu a kohdan osalta taulukossa 2 lueteltujen standardien mukaisesti ja b kohdan osalta standardin EN 248 mukaisesti.

Arviointiperuste 5. Pakkaus

Pakkauksen on täytettävä seuraavat vaatimukset:

a) Kierrätyksen helpottamiseksi kaikkien pakkauksen osien on oltava helposti käsin eroteltavissa eri materiaaleihin.

b) Jos pakkauksessa käytetään pahvia, sen on sisällettävä vähintään 80 prosenttia kierrätysmateriaalia.

Arviointi ja todentaminen: Hakijan on vakuutettava, että tuote on tämän vaatimuksen mukainen ja toimitettava toimivaltaiselle viranomaiselle hakemuksen osana näyte tai näytteitä pakkauksesta.

Arviointiperuste 6. Käyttäjätiedot

Tuotteen mukana on seurattava asianmukaiset käyttöohjeet, joissa neuvotaan tuotteen oikea ja ympäristöä säästävä käyttö sekä sen ylläpito. Tuotteessa on oltava seuraavat tiedot painettuna (pakkauksessa ja/tai pakkauksen mukana olevissa asiakirjoissa) ja/tai sähköisessä muodossa:

a) tieto siitä, että suurimmat ympäristövaikutukset liittyvät tuotteen käyttövaiheeseen (vedenkulutus, veden lämmittämiseen kuluva energia), neuvoja siitä, miten ympäristövaikutuksia vähennetään tuotteen järkevällä käytöllä,

b) tieto siitä, että tuotteelle on myönnetty EU:n ympäristömerkki sekä lyhyt mutta yksityiskohtainen selitys siitä, mitä tämä tarkoittaa; nämä tiedot annetaan ympäristömerkin yhteydessä annettujen yleisten tietojen lisäksi.

c) suurin enimmäisvirtaama l/min (testattu arviointiperusteen 1 a mukaisesti),

d) asennusohjeet, mukaan lukien tiedot tuotteelle sopivasta käyttöpaineesta,

e) seisovaa vettä koskevat ohjeet ja varoitus siitä, ettei hanavettä saisi juoda, jos vesi on seisonut putkistossa pidemmän aikaa (sovelletaan hanoihin); esimerkki: ”Juomaveden säästämiseksi käyttäkää seisovaa vettä (esim. aamulla käytettävä tai loman aikana seisonut vesi) muun muassa wc:n huuhteluun, suihkuvetenä tai puutarhan kasteluun”,

f) tuotteen asianmukaista käyttöä ja huoltoa koskevat suositukset (mukaan lukien puhdistus ja kalkinpoisto), joissa mainitaan kaikki asiaa koskevat ohjeet, erityisesti: i) tuotteiden huoltoa ja käyttöä koskevat ohjeet, ii) tiedot siitä, mitkä osat voidaan vaihtaa, iii) ohjeet tiivisteiden vaihtamiseksi, jos hana vuotaa, iv) ohjeet vesijohtokalusteiden puhdistamiseksi asianmukaisilla materiaaleilla kalusteiden sisä- ja ulkopintojen vahingoittumisen välttämiseksi, v) ohjeet ilmastimien säännöllisestä ja asianmukaisesta huollosta.

Sellaisten vesijohtokalusteiden (lukuun ottamatta suihkupäitä), joita ei varusteta ajastimilla, tuotepakkauksissa on oltava selkeästi esillä seuraava teksti:

”Tämä EU-ympäristömerkin saanut tuote on tarkoitettu kotitalouskäyttöön. Sitä ei ole tarkoitettu toistuvaan ja tiheään käyttöön muussa kuin kotiympäristössä (kuten julkisissa tiloissa kouluissa, toimistoissa, sairaaloissa, uima-altaissa)”.

Ajastimilla varustettujen vesijohtokalusteiden tuotepakkauksissa on oltava selkeästi esillä seuraava teksti:

”Tämä EU-ympäristömerkin saanut tuote on tarkoitettu erityisesti toistuvaan ja tiheään käyttöön muussa kuin kotiympäristössä (kuten julkisissa tiloissa kouluissa, toimistoissa, sairaaloissa, uima-altaissa)”.

”Rajoitetun virtauksen suihkupäiden” osalta tuoteselosteessa olisi annettava tietoa tarpeesta tarkistaa yhteensopivuus, kun ne liitetään verkkokäyttöiseen suihkuun; esimerkiksi: ”Tarkistakaa, että tämä rajoitetun virtauksen suihkupää on yhteensopiva olemassa olevan suihkujärjestelmän kanssa, jos aiotte liittää sen verkkokäyttöisen suihkun osaksi”.

Arviointi ja todentaminen: Hakijan on vakuutettava, että tuote on vaatimuksen mukainen ja toimitettava toimivaltaiselle viranomaiselle osana hakemusta näyte tai näytteitä käyttäjätiedoista ja/tai linkki valmistajan verkkosivuille, joilta tiedot ovat saatavilla.

Peruste 7. EU-ympäristömerkin tiedot

Vapaaehtoisessa ympäristömerkin tekstikentässä on oltava seuraava teksti:

— Tehokkaampi veden käyttö

— Paremmat energiansäästömahdollisuudet

— Tämä sertifioitu tuote säästää vettä, energiaa ja rahaa.

Valinnaisella tekstikentällä varustetun merkin käyttöä koskevat ohjeet ovat asiakirjassa ”Guidelines for the use of the EU Ecolabel logo”, joka on saatavilla osoitteesta:

http://ec.europa.eu/environment/ecolabel/promo/pdf/logo%20guidelines.pdf

Arviointi ja todentaminen: Hakijan on toimitettava ympäristömerkin malli ja vakuutus tämän arviointiperusteen noudattamisesta.

(1) SFS-EN ISO/IEC 17025:2005, Testaus- ja kalibrointilaboratorioiden pätevyys. Yleiset vaatimukset.

(2) Virtausrajoittimien oletusarvoksi (vedensäästöasetus) on voitava asettaa enintään 6 l/min. Suurin saatava enimmäisvirtaama saa olla enintään 8 l/min.

(3) Suihkupäiden ja suihkujen, joissa on useampi suihkutoiminto, on täytettävä suurimman enimmäisvirtaaman asetusta koskeva vaatimus.

(4) Tuotteet, jotka saatetaan markkinoille pienpaineenlaitteiksi soveltuvina ja jotka toimivat yleensä 0,1–0,5 baarin paineessa.

(5) Neuvoston direktiivin 98/83/EY, annettu 3 päivänä marraskuuta 1998, ihmisten käyttöön tarkoitetun veden laadusta, 10 artikla (EYVL L 330, 5.12.1998, s. 32).

(6) Asetuksessa (EY) N:o 1907/2006 (REACH) tarkoitetaan ’esineellä’ tuotetta, jolle annetaan tuotannossa erityinen muoto, pinta tai rakenne, joka määrittää sen käyttötarkoitusta enemmän kuin sen kemiallinen koostumus.

(7) EUVL L 353, 31.12.2008, s. 1.

(8) EYVL 196, 16.8.1967, s. 1.

(9) EUVL L 396, 30.12.2006, s. 1.

(10) Asetus (EY) N:o 1272/2008.

(11) Direktiivi 67/548/ETY mukautettuna REACH-asetukseen Euroopan parlamentin ja neuvoston direktiivin 2006/121/EY () ja Euroopan parlamentin ja neuvoston direktiivin 1999/45/EY () mukaisesti, sellaisena kuin se on muutettuna.

(12) EUVL L 396, 30.12.2006, s. 850.

(13) EYVL L 200, 30.7.1999, s. 1.

(14) Jos siinä jäsenvaltiossa, jossa tuote saatetaan markkinoille, on voimassa kansallisia vaatimuksia tai vastaavia menettelyitä sen tutkimiseksi, liukeneeko pinnoitteesta nikkeliä, tämän vaatimuksen noudattamisen osoittamisen sijaan voidaan toimittaa todiste siitä, että nämä kansalliset vaatimukset täyttyvät.

(15) EN 16058, Influence of metallic materials on water intended for human consumption – Dynamic rig test for assessment of surface coatings with nickel layers. Long-term test method.

(16) Euroopan parlamentin ja neuvoston direktiivi 2011/65/EU, annettu 8 päivänä kesäkuuta 2011, tiettyjen vaarallisten aineiden käytön rajoittamisesta sähkö- ja elektroniikkalaitteissa.

(17) http://echa.europa.eu/chem_data/authorisation_process/candidate_list_table_en.asp